Dizzy Mizz Lizzy
Dizzy Mizz Lizzy er et dansk rockband, der blev dannet i 1988 af sangeren og guitaristen Tim Christensen, bassisten Martin Nielsen (f. 1974) og trommeslageren Søren Friis-Larsen (f. 1973).
Bandet vandt i 1993 DM i rock foran bl.a. Kashmir, og gruppen udviklede sig de følgende år til at blive et af Danmarks førende rocknavne med publikum også i udlandet, bl.a. i Japan. Bandets debutalbum, Dizzy Mizz Lizzy (1994) med hits som Silverflame, Love Is a Loser's Game og Waterline blev solgt i mere end 250.000 eksemplarer i Danmark. I 1998 blev bandet opløst, hvorefter Tim Christensen startede en solokarriere.
Dizzy Mizz Lizzy optrådte atter i 2010, og i 2015 blev bandet gendannet. Jan Poulsen (f. 1962) fortæller i bogen Dizzy Mizz Lizzy – en drengedrøm (2015) bandets historie.